Uttalelse: Opprette en egen strømstøtte til museer

Strømkrisen og de høye strømprisene har ført til at en rekke museer og bygdetun har måtte kutte kraftig i bruken av strøm. Dette vil kunne ha store konsekvenser for vern og bevaring av antikvariske bygninger med stor historisk verdi. Det å kutte strømmen vil i verste fall føre til fukt- og kuldeskader på bygninger med stor historisk verdi.

Etter to år med lukkede dører på grunn av korona er nå deler av kulturtilbudet strøm-stengt. Dette har fjernet et viktig kulturtilbud og hemmer historieformidlingene til befolkningen.

Innlandet Høyre vil:

* Opprette en egen strømstøtte til drift av museer og verning av antikvariske bygninger eid av museer og bygdetun.
* Sikre egnede støtteordninger for ENØK-tiltak i de samme bygningene som gjør det mulig å bevare dem over tid på en bærekraftig måte